เกียรตินาคินเปลี่ยนเป้าหันเจาะลูกค้าเศรษฐีภูธร
เกียรตินาคินลงเล่นสนามต่างจังหวัดเจาะกลุ่มเศรษฐีดึงเข้าเป็นลูกค้า
27 ต.ค. 2557

เกียรตินาคินลงเล่นสนามต่างจังหวัดเจาะกลุ่มเศรษฐีดึงเข้าเป็นลูกค้า
นางกุลนันท์ ซานไทโว รองกรรมการผู้จัดการใหญ่ ประธานสายธนบดีธนกิจ ธนาคารเกียรตินาคิน เปิดเผยว่า ธนาคารยังมุ่งเน้นเพิ่มฐานลูกค้าในต่างจังหวัดที่เป็นกลุ่มลูกค้าไพรออริตี้ (Priority) ระดับบนที่มีเงินฝากและเงินลงทุน 10 ล้านบาทขึ้นไป โดยเตรียมปรับโฉมสาขาในต่างจังหวัดจากเดิมเน้นธุรกิจสินเชื่อเช่าซื้อและรายย่อยมาเป็นธนาคารที่เชี่ยวชาญการบริหารเงิน โดยให้ผู้จัดการสาขาเป็นเจ้าหน้าที่ลูกค้าสัมพันธ์ เพื่อแนะนำบริการทางการเงินแก่ลูกค้าระดับบน
“ลูกค้าระดับบนของเราค่อนข้างแตกต่างจากคู่แข่ง เพราะส่วนใหญ่เป็นคนรวยต่างจังหวัดที่ชอบการพูดคุยให้บริการพิเศษแบบถึงบ้าน ไม่ค่อยใช้บริการเรื่องสิทธิประโยชน์เรื่องกิน ดื่ม เที่ยวเหมือนคนในเมือง เจ้าหน้าที่ลูกค้าสัมพันธ์จึงต้องขยันเข้าหาลูกค้าและต้องมีความรู้เรื่องการลงทุนด้วย จึงต้องได้รับการฝึกอบรมเรื่องการลงทุนให้เชี่ยวชาญ แนะนำรูปแบบลงทุนที่ลูกค้ารับความเสี่ยงได้” นางกุลนันท์ กล่าว
ทั้งนี้ ธนาคารมีแผนจะเพิ่มสินทรัพย์ในการบริหารจัดการเป็น 5 แสนล้านบาท ภายใน 45 ปีข้างหน้า จากปัจจุบัน ที่มีลูกค้าไพรออริตี้ประมาณ 1 หมื่นคน มีสินทรัพย์ภายใต้การบริหาร 2.6 แสน ล้านบาท ในจำนวนนี้เป็นการลงทุนในกองทุนของบริษัทหลักทรัพย์ต่างๆ 6 หมื่นล้านบาท และเป็นกองทุนใน บลจ.เกียรตินาคิน อีก 1 หมื่นล้านบาท ที่เหลือเป็นเงินฝาก 
สำหรับลูกค้าใหม่จะเพิ่มจากฐานลูกค้าเงินฝากของธนาคาร โดยการออกเงินฝากออมทรัพย์พิเศษดอกเบี้ยสูงเพื่อจูงใจ ลูกค้าให้นำเงินจากที่อื่นเข้ามาฝาก แต่คงไม่ใช้กลยุทธ์เสนอดอกเบี้ยสูงกว่าธนาคาร 0.25% เหมือนที่ผ่านมา แต่จะลดส่วน ต่างให้ลงมาเหลือ 0.100.15% เพราะ ต้องยอมรับว่า ธนาคารไม่ได้ต้องการเงินฝากเพิ่มมากในสถานการณ์ที่เศรษฐกิจ ไม่แน่นอนและการปล่อยสินเชื่อลดลง
นอกจากนี้ ธนาคารได้ทำแผนธุรกิจในกลุ่มลูกค้าไพรออริตี้ในการให้บริการด้านบริหารเงินครบวงจรในจุดเดียว เพื่อให้ลูกค้าของธนาคารสามารถเข้าทำธุรกรรมทางการเงินยังสาขาพร้อมกับเลือกใช้บริการ หรือซื้อผลิตภัณฑ์การลงทุนของทั้งกลุ่มได้ทั้งหมดในจุดเดียว จากเดิมที่แยกเป็นลูกค้าเงินฝากธนาคาร แล้วจึงชักจูงให้ใช้บริการของทุนภัทร